CELEX: 62016TA0802
Language: sk
Date: 2017-11-17 00:00:00
Title: Vec T-802/16: Rozsudok Všeobecného súdu zo 17. novembra 2017 – Endoceutics/EUIPO – Merck (FEMIBION) („Ochranná známka Európskej únie — Konanie o výmaze — Slovná ochranná známka Európskej únie FEMIBION — Čiastočný výmaz — Článok 51 ods. 1 písm. a) nariadenia (ES) č. 207/2009 [teraz článok 58 ods. 1 písm. a) nariadenia (EÚ) 2017/1001] — Dôkaz o riadnom používaní ochrannej známky — Kvalifikácia výrobkov, pri ktorých sa preukázalo riadne používanie“)

8.1.2018   
            
            
               SK
            
            
               Úradný vestník Európskej únie
            
            
               C 5/40
            
         Rozsudok Všeobecného súdu zo 17. novembra 2017 – Endoceutics/EUIPO – Merck (FEMIBION)
   (Vec T-802/16) (1)
   
   ((„Ochranná známka Európskej únie - Konanie o výmaze - Slovná ochranná známka Európskej únie FEMIBION - Čiastočný výmaz - Článok 51 ods. 1 písm. a) nariadenia (ES) č. 207/2009 [teraz článok 58 ods. 1 písm. a) nariadenia (EÚ) 2017/1001] - Dôkaz o riadnom používaní ochrannej známky - Kvalifikácia výrobkov, pri ktorých sa preukázalo riadne používanie“))
   (2018/C 005/54)
   Jazyk konania: angličtina
   
      Účastníci konania
   
   
      Žalobkyňa: Endoceutics, Inc. (Quebec, Kanada) (v zastúpení: M. Wahlin, advokát)
   
      Žalovaný: Úrad Európskej únie pre duševné vlastníctvo (v zastúpení: M. Vuijst a A. Folliard-Monguiral, splnomocnení zástupcovia)
   
      Ďalší účastník konania pred odvolacím senátom EUIPO: Merck KGaA (Darmstadt, Nemecko) (v zastúpení: M. Best, U. Pfleghar a S. Schäffner, advokáti)
   
      Predmet veci
   
   Žaloba podaná proti rozhodnutiu prvého odvolacieho senátu EUIPO zo 14. júla 2016 (vec R 1608/2015-1) týkajúcemu sa konania o výmaze medzi spoločnosťami Endoceutics a Merck
   
      Výrok rozsudku
   
   
               1.
            
            
               Rozhodnutie prvého odvolacieho senátu Úradu Európskej únie pre duševné vlastníctvo (EUIPO) zo 14. júla 2016 (vec R 1608/2015-1) sa zrušuje v rozsahu, v akom sa ním potvrdil zápis ochrannej známky Európskej únie pre „farmaceutické výrobky na posilnenie imunitného systému, pre menopauzu, menštruáciu, priebeh a zvládanie tehotenstva, prevenciu, liečbu a zvládanie stresu spôsobeného nevyváženým alebo nedostatočným stravovaním“.
            
         
               2.
            
            
               Zvyšná časť žaloby sa zamieta.
            
         
               3.
            
            
               Merck KGaA znáša vlastné trovy konania a je povinná nahradiť polovicu trov konania, ktoré vznikli Endoceutics Inc. v konaní pred Všeobecným súdom, ako aj trovy Endoceutics spojené s konaním pred odvolacím senátom.
            
         
               4.
            
            
               Endoceutics znáša polovicu svojich trov konania.
            
         
               5.
            
            
               EUIPO znáša vlastné trovy konania.
            
         
      (1)  Ú. v. EÚ C 22, 23.1.2017.